मोदी ने बयान में कहा कि मीडिया की मंगलवार की रिपोर्ट कि आईपीएल ने विदेशी खिलाड़ियों के अनुबंध समाप्त करने की धमकी दी है, पूरी तरह गलत और आधारहीन हैं। आईपीएल प्रमुख ने कहा कि हमें पता है कि आईपीएल का 2010 में होने वाले तीसरे सत्र के दौरान घरेलू टूर्नामेंट भी खेले जाएंगे और हम इस स्थिति पर विचार करेंगे। उन्होंने कहा कि आईपीएल खिलाड़ियों को अनुबंध की शर्तों को पूरी करने के लिये कह सकता है लेकिन हम इस मसले को जल्द से जल्द सुलझाने के लिये सभी क्रिकेट बोर्ड की सहमति से सकारात्मक समाधान निकालना चाहते हैं। मोदी का यह बयान आस्ट्रेलियाई मीडिया की रिपोर्ट से एकदम विपरीत है।